รุ้ง-เพนกวิน 2 แกนนำ สนท. โพสต์มีเจ้าหน้าที่ตามถึงหอพัก หวั่นถูกจับกุมกลางดึก
2 แกนนำ สนท. โพสต์เฟซบุ๊กแจ้ง ถูกเจ้าหน้าที่นอกเครื่องแบบติดตามถึงที่พัก หวั่นถูกจับกุมกลางดึก ขณะที่ทวิตเตอร์แฮชแท็ก#SavePanusaya ติดเทรนด์อันดับ 1 ยอดทวีตกว่า123K ผู้ร่วมกิจกรรมคนอื่นเผยถูกติดตาม12 ส.ค.2563 ผู้สื่อข่าวรายงานว่า วันนี้ (12 ส.ค.63) เมื่อเวลาประมาณ 22.20 น. ปนัสยา สิทธิจิรวัฒนกุล หรือ รุ้ง และพริษฐ์ ชิวารักษ์ หรือ เพนกวิน แกนนำสหภาพ นักเรียน นิสิต นักศึกษาแห่งประเทศไทย (สนท.) โพสต์ข้อความรายงานสถานการณ์สวัสดิภาพตนเองลงในเฟซบุ๊กของพวกตนว่า มีเจ้าหน้าที่นอกเครื่องแบบมาติดตามพวกตนมายังที่พัก คาดว่าเตรียมจับกุมพวกตนทั้งนี้ปนัสยาและพริษฐ์ ต่างมีชื่อเป็นผู้ถูกกล่าวหาร่วมกับ อานนท์ นำภา ทนายความด้านสิทธิมนุษยชน และ ภานุพงษ์ จาดนอก หรือ ไมค์ ระยอง จากการชุมนุมเยาวชนปลดแอก เมื่อวันที่ 18 ก.ค. 2563เวลา 1.25 น. ผู้สื่อข่าวรายงานจาก หอพัก Jpark ธรรมศาสตร์ รังสิต ว่า ยังไม่มีความเคลื่อนไหว มีนักศึกษาเฝ้าอยู่ประมาณ 10 คนเวลา 1.40 น. ผู้สื่อข่าวโทรไปยัง สภ.คลองหลวง ได้รับคำตอบจากห้องวิทยุและห้องสืบว่าไม่ทราบ และไม่มีใครแจ้งเรื่องดังกล่าวทั้งนี้ ปนัสยา ยังเป็นผู้อ่านแถลงการณ์เรียกร้องปฏิรูปสถาบันกษัตริย์ 10ข้อ บนเวทีการชุมนุม #ธรรมศาสตร์จะไม่ทน ที่มหาวิทยาลัยธรรมศาสตร์ รังสิต เมื่อวันที่ 10 ส.ค.ที่ผ่านมา โดยย้ำด้วยว่าข้อเรียกร้องเหล่านี้ไม่ใช่ข้อเสนอเพื่อล้มล้างสถาบันกษัตริย์ แต่เป็นข้อเสนอโดยความปราถนาดีเพื่อให้สถาบันกษัตริย์อยู่เป็นมิ่งขวัญให้แก่ประชาราษฎร์ภายใต้ระบอบประชาธิปไตยต่อไป นอกจากนี้ยังกล่าวเชิญชวนร่วมกิจกรรมวันที่ 12 ส.ค. 63 ที่สวนลุมพินีแต่คืนวันก่อน(11 ส.ค.63) ทางกลุ่มประกาศยกเลิกไปและไม่มีกิจกรรมใดๆ เกิดขึ้นในวันนี้โดยในประกาศได้ระบุเหตุผลที่ยกเลิกกิจกรรมว่า อาจมีผู้ไม่ประสงค์ดีเข้ามาก่อความไม่สงบก่อนหน้านี้ (30 มิ.ย.63)ทั้ง ปนัสยา และพริษฐ์ เคยเดินทางมาที่หน้า สน.ปทุมวัน เพื่ออ่านแถลงการณ์การอารยะขัดขืนไม่เข้ารับทราบข้อกล่าวหาฝ่าฝืนชุมนุม ตามพ.ร.ก.บริหารราชการในสถานการณ์ฉุกเฉิน พ.ศ.2548 จากการจัดกิจกรรมเมื่อ 5 มิ.ย.ที่ทำกิจกรรมรณรงค์ให้มีการติดตามหาวันเฉลิม สัตย์ศักดิ์สิทธิ์ ผู้ลี้ภัยการเมืองไทยที่ถูกอุ้มหายตัวไปตั้งแต่วันที่ 4 มิ.ย.2563 จากหน้าคอนโดมิเนียมแห่งหนึ่งในกรุงพนมเปญ กัมพูชา โดยกิจกรรมดังกล่าวจัดขึ้นที่สกายวอล์คหน้าหอศิลปวัฒนธรรมกรุงเทพมหานคร มีผู้เข้าร่วมกิจกรรมจำนวนมากนอกจากนี้ในทวิตเตอร์แฮชแท็ก#SavePanusaya ยังติดเทรนด์อันดับ 1 ขณะนี้ (23.50 น. วันที่ 12 ส.ค.63)ยอดทวีตกว่า123Kรายงานข่าวเพิ่มเติม เพจ องค์การนักศึกษามหาวิทยาลัยธรรมศาสตร์ โพสต์รายงานว่า เวลา 12.10 น.นักศึกษาที่พักหอพัก JPark ไม่แนะนำให้ออกนอกห้อง รวมถึงห้องพักบริเวณใกล้เคียง ขอให้ทุกคนอย่าตื่นตระหนก และร่วมกันติด Hashtag#Saveรุ้งเวลา 23.45 น. ตอนนี้การ์ดนักศึกษาบางส่วนกำลังเดินทางไปที่ JPark เจ้าหน้าที่กระจายตัวอยู่ทั่วรอบๆ หอพัก JPark ขอให้ระวังจุดจอดรถของหอ D และพยายามไม่เข้าใกล้ #EMERGENCYเพจ องค์การนักศึกษามหาวิทยาลัยธรรมศาสตร์โพสต์ด้วยว่า ร่วมจับตาการเข้าควบคุมตัว รุ้ง ปนัสยา หนึ่งในผู้ปราศรัยงานชุมนุม ธรรมศาสตร์จะไม่ทน นักศึกษามหาวิทยาลัยธรรมศาสตร์ องค์การนักศึกษามธ.ขอประณามหากมีการใช้กำลังเข้าควบคุมตัวนักศึกษาและจะรายงานความคืบหน้าให้ทุกคนทราบเป็นระยะเพจ โพสต์รายงานสถานการณ์ดังนี้เวลา 2.40 น.หลีกเลี่ยงการออกมาร่วมตัวกันกดดันผู้บริหารตอนตี 5 ที่โดมบริหารเพราะเป็นเวลายามวิกาลมีความเสี่ยงที่จะเกิดความไม่ปลอดภัย และอาจจะมีผู้ไม่หวังดีสร้างสถานการณ์ได้เวลา 2.20 เจ้าหน้าที่มหาวิทยาลัยมธ. เตรียมรถติดตามกรณีมี การอุ้มนักศึกษา ขึ้นรถเวลา 2.12 สถานการณ์ล่าสุด เจ้าหน้าที่เริ่มสลายตัว สถานการณ์กลับสู่ภาวะปกติ และมีข่าวว่าตำรวจต้องการจับตัวรุ้งเพียงแค่คนเดียว เราจะจับตาดูสถานการณ์อย่างใกล้ชิดต่อไปหากมีความเปลี่ยนแปลงเราจะแจ้งให้ทราบเวลา 1.45 เจ้าหน้าที่มหาวิทยาลัยไปถึงแล้ว สถานการณ์ยังปกติ Jpark และบริเวณโดยรอบ พบคนต้องสงสัย(หัวเกรียน)กระจายตัวอยู่เวลา 4.38 ผู้สื่อข่าวรายงานจาก หอพัก Jpark ธรรมศาสตร์ รังสิต กลุ่มนักศึกษาประมาณ 20 คนยังคงเฝ้าสถานการณ์อยู่หน้าอาคารที่พักของรุ้งและเพนกวิน พร้อมส่งเพื่อนไปลาดตระเวนตามบริเวณโดยรอบหอพักเป็นระยะนักศึกษานิติ มธ. คนหนึ่งที่เฝ้าอยู่หน้าอาคารโดยไม่ประสงค์ออกนามระบุว่า เขาเป็น การ์ดชุดนอน และพรุ่งนี้เขามีเรียนตอน 8 โมงเช้า ขณะที่เพื่อนแซวเขาว่า อย่าการ์ดตกโชคดีที่ตอนนี้การเรียนการสอนส่วนใหญ่เป็นออนไลน์ พวกเขาจึงสามารถตามดูวิดิโอทีหลังได้ แต่นักศึกษานิติก็ระบุเช่นกันว่า อยากลาออกรายวัน เพราะข่าวกระบวนการยุติธรรมในช่วงที่ผ่านมาการ์ดชุดนอน ระบุว่าภายในห้องพักของรุ้งและเพนกวิน มีนักศึกษาคอยอยู่เป็นเพื่อน เพื่อคุ้มครองหากเกิดการจับกุมแล้ว นอกจากนี้ บริเวณหน้าอาคารยังมีนักศึกษาคอยสกัดกั้นเจ้าหน้าที่ไว้ด้วย หากมีเจ้าหน้าที่เข้ามา พวกเขาจะขอดูหมายจับหรือหมายศาลก่อน หากมีหมายศาล พวกเขาจะเฝ้าเป็นสักขีพยาน หากไม่มีหมายศาล พวกเขาจะยื้อเวลาให้การจับกุมเกิดขึ้นช้าที่สุดก่อนหน้านี้ ประมาณเวลาเที่ยงคืน นักศึกษา การ์ดชุดนอน ระบุว่ามีเจ้าหน้าที่ประมาณ 2 รถเก๋ง เฝ้าอยู่ที่บริเวณ TU Dome ซึ่งอยู่ตรงข้ามกับหอพักของผู้คาดว่าจะถูกจับ ตำรวจกลุ่มดังกล่าวน่าจะเป็นกลุ่มเดียวกับที่ สน.คลองหลวง ระบุว่าเป็นหน่วยลาดตระเวนปกติ และได้ออกจากพื้นที่ไปแล้ว เมื่อมีนักข่าวโทรเข้าไปสอบถามแม้มีความไม่ชอบมาพากล แต่จากการตรวจสอบแล้วพบว่าไม่เป็นความจริง จากที่มีข่าวลือว่ามีเสียงดังตามอาคาร กลุ่มนักศึกษาระบุว่าไม่ได้ยินเสียงผิดปกติแต่ประการใด ผู้สื่อข่าวไม่ได้ยินเสียงผิดปกติเช่นกัน แต่พบป้ายติดหน้าอาคารที่พักเขียนว่า ซ่อมกระเบื้องชั้น 4 อาจมีเสียงดังรบกวน เวลา 9.00-17.00 น.ส่วนข่าวลือที่บอกว่าอาจมีการปะทะกันระหว่างตำรวจกับการ์ดนักศึกษา ตอนนี้ยืนยันว่าไม่เป็นความจริงเช่นกัน โดยนักศึกษาอีกคนหนึ่งที่ไม่ประสงค์เอ่ยนามเช่นกันระบุว่า ปะทะแต่กับยุงนักศึกษาที่เป็น การ์ดชุดนอน จำนวน 20 คนก๊วนนี้ เป็นคนละกลุ่มกับ นักศึกษาอาสาสมัคร ประมาณ 10 คนที่ก่อนหน้านี้เดินทางมาติดตามสถานการณ์ด้วยความเป็นห่วงผู้สื่อข่าวรายงานว่า นักศึกษาอาสาสมัคร ซึ่งเป็นคนละกลุ่มกับ การ์ดชุดนอน ได้ปักหลักปะทะกับยุงอยู่หน้าพอพักได้ระยะหนึ่ง จากนั้นจึงหลบภัยเคลื่อนย้ายไปอยู่ในล็อบบี้ของอีกตึกหนึ่งขอวหอพักเดียวกัน แต่ถูกพนักงานรักษาความปลอดภัยขอให้ออกจากอาคารเนื่องจากไม่ใช่ลูกค้าผู้พักอาศัย ด้วยเหตุนี้ นักศึกษาอาสาสมัคร กลุ่มดังกล่าวจึงเดินออกจากอาคารและคอยเดินลาดตระเวนให้ การ์ดชุดนอน โดยได้เลื่อนสถานะขึ้นเป็น กองร้อย แล้วจากการแซวของเพื่อน ๆ5.45 น. ผู้สื่อข่าวรายงานจากตึก Jpark ใกล้ธรรมศาสตร์ ศูนย์รังสิต ว่า นักศึกษาราว 20-30 คนยังคงเฝ้าอยู่รอบบริเวณ และนักศึกษาแจ้งว่ามีผู้ที่คล้ายเจ้าหน้าที่นอกเครื่องแบบราว 4 คนอยู่ด้านหน้าตึกขณะที่ความเคลื่อนไหวที่ สภ.คลองหลวง พบว่ามีเจ้าหน้าที่เข้าแถวกันอยู่หน้า สภ.เป็นจำนวนมากเวลาประมาณ 7.30 น. สถานการณ์ที่ Jpark ยังคงปกติ และปนัสยาที่คาดว่าจะถูกจับกุมปรากฏตัวที่หน้าหอพักแล้วโดยตัดสินใจไปเรียนในคาบเช้าวันนี้ เธอขอบคุณเพื่อนๆ ที่มาเฝ้าและแจ้งว่าเมื่อคืนเธอไม่ได้นอนเช่นกันเนื่องจากต้องคอยเฝ้าระวังตลอด แต่ยังไปเรียนไหวรุ้งระบุว่า เธอเชื่อว่าสิ่งที่เธอทำเป็นไปตามสิทธิเสรีภาพที่พึงมี จึงต้องก้าวข้ามความกลัวและดำเนินชีวิตตามปกติ อย่างไรก็ตาม หากมีการจับกุมก็จะดำเนินการยื่นประกันตัวตามขั้นตอน แต่หากศาลระบุเงื่อนไขห้ามร่วมกิจกรรมทางการเมืองหรือห้ามพูดสิ่งใดเธอจะไม่ยินยอมประกันตัวพร้อมเงื่อนไขดังกล่าวผู้สื่อข่าวรายงานว่าในการเดินทางไปเรียนเช้านี้ เธอเดินทางไปพร้อมเพื่อนนักศึกษาซึ่งจะอยู่ด้วยตลอดเวลาตามคำแนะนำของทนายจากศูนย์ทนายความเพื่อสิทธิมนุษยชนทนายความอธิบายสิทธิที่รุ้งพึงได้รับให้ฟังในกรณีที่มีการจับกุมโดยระบุว่าเจ้าหน้าที่จะต้องมีหมายจับ และหากรุ้งอยู่ในอาคาร เจ้าหน้าที่จะต้องมีหมายค้นที่ระบุสถานที่ของการตรวจค้นอย่างชัดเจน และชื่อของเจ้าหน้าที่ซึ่งได้รับมอบหมายให้ดำเนินการจับกุมจะต้องตรงกับชื่อผู้ถือหมายในกรณีที่มีการจับกุม เจ้าหน้าที่จะต้องแจ้งให้ทราบว่ารุ้งถูกจับในข้อหาใด และต้องพารุ้งไปยังสถานีตำรวจที่เป็นเจ้าของคดีเท่านั้น โดยจะพาไปกักขังไว้ที่อื่นไม่ได้ ทั้งนี้ หากไม่ได้มีการดำเนินคดีตาม พ.ร.บ.คอมพิวเตอร์ เจ้าหน้าที่ไม่มีสิทธิยึดอุปกรณ์สื่อสารของรุ้ง ฯลฯผู้สื่อข่าวรายงานว่า สุนัย ผาสุก จาก Human Rights Watch ได้เดินทางมาคอยเฝ้าติดตามสถานการณ์ด้วยเช่นกันนอกจากกรณีของปนัสยาและพริษฐ์แล้ว เวลา 1.55 น. ผู้สื่อข่าวได้รับแจ้งจาก ทศพร (สงวนนามสกุล) อายุ 24 ปี หนึ่งในผู้มีรายชื่อ 31 ที่อาจถูกดำเนินคดีจากการร่วมกิจกรรมของเยาวชนปลดแอกวันที 18 ก.ค.ที่ผ่านมา ที่อนุสาวรีย์ประชาธิปไตยทศพร แจ้งว่า มีคนมาถามหาตนและให้ดูรูปตนกับคนแถวที่พักของตน รวมทั้งเพื่อนตนก็แจ้งว่า มีกลุ่มคนจำนวน 6 คน ไม่สวมเครื่องแบบ แต่ทรงผมเกรียนขับรถวนหาตนแถวที่พักมา 2-3 วันแล้ว กลุ่มคนดังกล่าวยังขอ รปภ.เข้ามาตรวจหอพัก และถ่ายรูปกล้องวงจรปิดด้วย ซึ่งตนไม่ทราบว่าเป็นใครผู้ใช้เฟซบุ๊ก Papatcha Boosung โพสต์แจ้งเมื่อเวลา 2.00 น. ว่า ตนเป็น 1 ในทีมปราศรัยวันนั้น และโดนคุกคาม มีคนตามหาตนที่บ้านตั้งแต่เช้า 11 ส.ค.63 ตนจึงต้องหลบออกมาหากมีการเซฟใคร ช่วยเซฟเราและทางบ้านเราด้วยได้มั้ย เราเป็นเพียงเยาวชนคนนึงเท่านั้นPapatcha โพสต์Papatcha โพสต์ต่อว่า ช่วงสาย ถึงเที่ยง ครอบครัวโทรมาบอกตลอดว่ามีตำรวจทั้งในและนอกเครื่องแบบ วนเวียนบริเวณบ้านตลอดเวลาเพิ่มเติมข้อมูล : 13.36 น. วันที่ 13 ส.ค.2563
2 แกนนำ สนท. โพสต์เฟซบุ๊กแจ้ง ถูกเจ้าหน้าที่นอกเครื่องแบบติดตามถึงที่พัก หวั่นถูกจับกุมกลางดึก ขณะที่ทวิตเตอร์แฮชแท็ก #SavePanusaya ติดเทรนด์อันดับ 1 ยอดทวีตกว่า 123K
ปนัสยา สิทธิจิรวัฒนกุล,Papatcha Boosung,พริษฐ์ ชิวารักษ์,คุกคาม,#SavePanusaya,ทศพร,สหภาพ นักเรียน นิสิต นักศึกษาแห่งประเทศไทย,สหภาพนักเรียน นิสิต นักศึกษา แห่งประเทศไทย (สนท.)